पाएं अपने शहर की ताज़ा ख़बरें और फ्री ई-पेपरडाउनलोड करें
ट्रक चालक से लूट करने और घर से बाइक चोरी करने वाले आरोपी को पुलिस ने गिरफ्तार कर लिया है। घटना को अंजाम देने के बाद से आरोपी फरार हो गया था। मामला कुनकुरी थाना क्षेत्र का हैद्ध जानकारी के अनुसार कुनकुरी थाना क्षेत्र का निवासी अनीश खलखो 26 अक्टुबर 2019 को खुटगांव में एक ट्रक चालक से 62 हजार रुपए की लूट एवं उसके 10 दिनों पहले चरईड़ाड से एक घर से मोटर सायकल की चोरी कर फरार हो गया था।
दोनो ही मामलों में आरोपी के खिलाफ कुनकुरी थाने में मामला दर्ज कराया गया था। पुलिस ने दोनो मामले में आरोपी के खिलाफ मामला दर्ज करते हुए फरार आरोपी की पतासाजी कर रही थी। दो वर्ष के बाद पुलिस को मुखबीर से सूचना मिली की लूट और चोरी का आरोपी अपने घर आया हुआ है। सूचना मिलने पर कुनकुरी पुलिस ने टीम ने आरोपी के घर में दबीश देकर घर में छुपकर बैठे आरोपी अनीश खलखो को हिरासत में लेकर थाना ले आई। थाना में पुलिस के द्वारा पुछताछ करने पर आरोपी ने घटना को स्वीकार कर लिया। घटना को स्वीकार करने के बाद पुलिस ने आरोपी को गिरफ्तार कर न्यायालय में पेश किया,जहां से उसे न्यायिक रिमांड में जेल भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn